3 

D E 

mussati®  Affiscaj^sa®®®*  qct 

CAPITI®  TfUIlUii  ' 

sa^ajas^nAauAT. 


«pi 


ld!SWft 


INAUGURALIS  MEDICO-CHIRURGICA 

QUAM 

CONSENSU  ET  AUCTORITATE 

I w 

UNIVERSITATE  LITORARIA 
FRIDERICA  GUILELMA 

AD  SUMMOS 

IN  MEDICINA  et  CHIRURGIA  HONORES 

RITE  IMPETRANDOS 

DIE  XXVII.  M.  1ULII  A.  MDCCCXXXVIII. 

H.  L.  Q.  S. 

PUBLICE  DEFENDET 
AUCTOR 

ERNESTUS  LUDO  VICUS  SCHENK 

SAXO-BORUSSUS. 


OPPONENTIBUS: 

B.  GOEDEN,  med.  et  cuir.  dd. 

H.  GROSS,  MED.  ET  CHIR.  CAND. 

II.  MUELLER,  MED.  ET  CHIR.  CAND. 


BEROLINI, 


TYPIS  NIETACKIANIS. 


V 


m 


Jj  ' \ * ' • \ \ ; ‘ j . 


< *'  -r*  &t  / - 

, ••  ! - • ’.y  's?.-.  •J?1*'  1 

•/  - ...  - . ...  . 


*•  • * iji  ' ' 1 1 - • v 

u . n , V 


.a» 


x 


•x> 


'■■vv  . . ,-L.  :•* 

. 

i 


k ; • . , 

i ^ -Ti<\  .. 


t *-ir  * t-v  ' * ' 

; •.  t'i<  .»>  g { 


t! 


, - ; '.'Vk'  ;dPT:.‘  1 :•  . 

\ ‘i  ■ 


» i n 

. ....  , ' 

-y  ?; 


\ 


[i  • • ■'  - *' 


• ' A 


• A 


/ 


VIRO 

CELEBERRIMO,  HUMANISSIMO, 
AMPLISSIMO 


F.  C.  C.  LEHMANN, 

MED.  ET  CHIRURG.  DOCTORI,  MEDICO  IN  EXERCITU 
BORUSSORUM  NEC  NON  IN  NOSOCOMIO  CARITATIS 

SUPERIORI, 


MAXIME  DE  SE  MERITO, 


I 


\ 


i 


STUDIORUM  PRIMITIAS 


PIO  GRATOQUE  ANIMO 


• P . . ■ -4,  ’ 


« V >■  .U  i-  ■*  . 


I).  D.  I». 


AUCTOR. 


t 


o mnes  humani  corporis  morbi  depravata  qua- 
dam vitali  functione  oriuntur,  profecta  ex  alie- 
nata actione  alterius  illorum  factorum,  quorum 
conflictus  vitalem  illam  actionem  exserit  in  al- 
terum; qui  quidem  factores  sunt:  nervi,  sanguis 

C,  1 • * , 

ceteraeque  corporis  partes  similares,  principium 
psychicum. 

Nervorum  autem  actio,  externis  rebus  no- 
xiis mutata,  aut  quantitate  augetur,  vel  imminui- 
tur, aut  qualitate  alienatur,  cujus  quidem  nervo- 
rum mutationis  domicilium  est:  aut  locus  ipse 

s 

infestatus,  ubi  affectio  localis,  aut  totum  nervo- 
rum systema,  ubi  affectio  totalis,  aut  alia  quae- 
dam remotior  pars,  quae  miro  quodam  nervorum 
consensu  cum  infestato  loco  cohaeret,  ubi  affe- 
ctio polaris  appellatur.  Polari  vero  affectione 


efficitur,  ut  pars  ab  infestato  loco  remotissima, 
partibus  interjectis  minime  offensis,  corripiatur 
passione  aut  simili,  aut  contraria  — * id  est  aut 
per  consensum,  aut  per  antagonismum. 

Consensus  quidem  et  antagonismus  exstant 
inter  organa  et  peripherica  et  centralia,  inter  or- 
gana juxta  corporis  axim  sita,  et  quae  ex  utro- 
que corporis  latere  sibi  respondent,  inter  varia 
nervorum  systemata,  denique  inter  singula  cor- 
poris organa,  quare  sine  dubio  maximi  momenti 
est  haec  res  in  cognoscendis  et  curandis  morbis. 

Omnium  autem  corporis  humani  organorum 
princeps  est  cerebrum,  quare  id  quoque  cum  omni- 
bus fere  reliquis  partibus  hoc  modo  consentit  5 
cerebrum  enim,  nervorum  systematig,  omnes  per 
corporis  partes  diffusi,  centrum  et  matrix,  de 
omnibus  externis  insultibus  certius  fieri  debet, 
priusquam  reactio  cujusvis  corporis  partis  exi- 
stere  possit. 

Quae  res  quamvis  ita  se  habeat,  quaedam 
tamen  organa  prae  ceteris  talem  cum  cerebro 
nexum  ostendunt,  maxime  vero  abdominis  gan- 


glia  et  organa.  Nonne  videmus  cephalalgiam 
semper  comitari  sordes  gastricas,  spasmos  e ce- 
rebro profectos  intestinorum  irritatione,  vermi- 
nosa praesertim,  effici,  nonne  videmus  vomitum 
ortum  ex  affectione  vel  inflammatione  cerebri? 

^ i 

Nec  minus  perspicuus  est  inter  baec  organa  an- 
tagouismus;  nonne  enim  semper  fere  illi  viri, 
qui  sublimes  doctasque  res  meditantur,  cerebri 
igitur  vires  magis  debito  exercent,  assimilatio- 
nis  turbis  laborant,  nonne  post  epulas  uberiores 
animi  vis  haud  mediocriter  imminuitur? 

Miro  quidem  modo  cerebrum  cohaeret  cum 
hepate  certeque  memoratu  dignissimum  est  an- 
tagouismi  specimen,  quod  ex  capitis  laesionibus, 
praesertim  commotionibus,  facillime  hepatis  in- 
flammatio oritur. 

Contra  minus  arctus  esse  videtur  consensus 
cerebri  cum  organis  pectoris  atque  cum  cute, 
hujus  enim  inflammatione  interdum  quidem  inflam- 
matio partium  vicinarum,  immo  totius  nervorum 
systematis  irritatio,  id  est  febris ; transspiratio- 
nis  suppressione,  aucta  intestinorum  actio,  sub- 


inflammatio,  vel  inflammatio  pulmonum,  imo  mu- 
sculorum partiumque  fibrosarum,  rheumatismus 
oritur,  sed  cerebri  antagonisticam  irritationem  e 
' Cute  haud  facile  invenies.  Nihilominus  post  ca- 
pitis laesiones  erysipelas  oriri  videmus,  praeser- 
tim in  majoribus  nosocomiis,  ubi  complura  ad  no- 
xam inferendam  concurrunt,  ita  ut  apud  longe 
majorem  numerum  capite  laesorum  hominum  se- 
cundo vel  tertio  die  post  dolores  vel  minores, 
vel  acerrimi,  ex  vulnere  profecti,  erysipelas  ap- 
propinquans indicent.  Vulneris  orae  intumescunt, 
affectiones  gastricae  apparent,  lingua  fusco  quo- 
dam muco  obtegitur,'  appetitum  ciborum  amis- 
sum excipiunt  anorexia,  vomituritiones , vomitus 
sordium  atrabilarium,  interdum  adeo  regio  epi- 
gastrica dextra  doloribus  atque  tumore  afficitur. 
Erysipelas  symptomata  sua  haud  dissimulans, 
capitis  atque  faciei  latiores  partes  invadit,  quas 
flavo  quodam  colore  tingit.  Rubor  digiti  pres- 
sione depulsus,  sublato  digito  statiin  redit;  haud 
raro  bullae  oriuntur  flavo  fluido  impletae. 

Cephalalgia  augetur,  cutis  sicca  mordace  ca- 


lore  cruciatur,  neque  ullum  abest  symptomatum 
hepatis  irritationem  concomitantium , praeterea 
pulsus  durus,  parvus,  frequens.  Vulnus  arescit, 
atque  ubi  suppuratio  jam  adfuit,  sanies  liquidior 
flava,  haud  raro  foetida  excernitur,  simulque  fe- 
bri invalescente  sopor  atque  deliria  procreantur. 

Inde  quidem  erysipelas  capitis  insultatione 
consensuali  ortum  esse  videbitur 5 attamen  cogi- 
tantem, erysipelas  'gastricas  semper  affectiones 
antecedere,  partimque  efficere,  in  decursu  vero 
modo  descripto  gastricas,  praesertim  hepatis,  af- 
fectiones manifestissimas  esse,  haud  fugit  ob  in- 
timum inter  cerebrum  et  ganglia  abdominalia 
consensum,  capitis  laesione  abdominis  affectionem 
esse  ortam,  quae  consensuale  erysipelas  effecerit. 

Quidni  autem  erysipelas  sola  cutis  laesione 
oritur?  quia  nunquam  cutis  laesiones  erysipelas 
efficere  possunt,  nisi  gastricis  ^complicationibus 
junctae.  Erysipelas  vero  e loco  laeso  ordiens 
haud  mirum1*  videbitur  contemplanti,  hunc  locum 
irritatum7  ad  excipiendam  morbi  materiam  prae 
ceteris  esse  idoneum. 

AETIOLOGIA. 


Capitis  vulnera  hepatis  abscessus  saepius  sub- 
sequi, vetus  observatio  docet.  Sunt  qui  puris 
metastasi  hos  ce  abscessus  procreari  dicant,  sed 
quomodo  hoc  fieri  possit,  nemo  intelligit.  Pus 
resorberi  jam  nemo  opinatur,  quo  accedit,  quod 
et  observantur  abscessus  in  hepate,  ubi  commo- 
tio tantum  cerebri  sine  integumentorum  capitis 
laesione  praecessit,  neque  jn  cadaveribus  dis- 
sectis suppuratio  quaedam  capitis  vel  cerebid 
inventa  est. 

Neque  phlebitide  procreari  abscessus  illos, 
satis  cum  vero  consentire  videtur.  Videmus 

*s 

enim,  quodlibet  fere  capitis  vulnus  affectiones 
gastricas  comitantes,  quae  phlebitidi  certe  tri- 
buendae non  sunt,  hepar  irritatum  demonstrare. 
Plerumque  etiam  tam  sero  post  vulnera  inflicta 
existunt,  ut  de  phlebitide  cogitari  non  possit. 

Alii,  sanguinis  circulatio  capitis  vulneribus 

turbetur,  necesse  putant,  unde  sanguinis  in  he- 
pate accumulationes,  indeque  inflammatio  hepa- 
tis oriantur,  quod  Bertrandi  sagaciter  arguere 
conatus  est.  Eum  vero  in  ratiocinatione  ista  a 
vero  longe  aberrasse,  nemo  e, st,  qui  non  intel- 
ligat.  Nunquam  enim  tanta  vehementia  tantaque 
mole  sanguis  per  venam  cavam  superiorem  de- 
trudi potest,  ut  refluxus  sanguinis  per  venam 
cavam  inferiorem  impediatur,  quo  accedit,  quod 
de  hepatis  abscessibus  vulnera  capitis  subsequu- 
tis  apud  scriptores  legimus,  etsi  signa  illa  cir- 
culationis vitiatae  non  adfuerint.  Sin  vero  ad- 
sunt, quomodo  stagnationes  sanguinis  in  hepate 
possint  efficere,  non  liquet.  Eadem  enim,  quae 
ante  laesionem  capitis,  sanguinis  est  copia.  Si 
ergo  capite  laeso  major  sanguinis  copia  ad  ca- 
put propellitur,  minor  ad  hepar  detrudatur  ne- 
cesse est,  ita  ut  impedimentum,  quod  statuit 
Bertrandi,  non  appareat  et  potius  cerebri  in- 
flammationem inde  oriri,  quam  hepatis,  censueris. 

6ta 

Suiit  etiam,  qui  hepatis  abscessus  capitis 
laesionem  secutos,  non  a laeso  capite,  sed  ab 
hepatis  commotione,  qua  hepar  simul  vi  illa  ex- 
teriore afflictum  sit,  deducant.  Quod  quidem 
organon,  quum  sit  magnum,  densum  satisque 
stricte  in  abdominis  cavo  suspensum,  facile  eom- 

moveri  posse,  nemo  non  in  teli  i git,  et  subinde 
hepatis  abscessum  ex  ipsa  illa  commotione  na- 
sci, inter  omnes  constat,  neque  tamen  commo- 
tionem unicam  abscessibus  causam  subesse,  ex 
eo  colligitur,  quod  hepatis  abscessus  saepius 
occurrunt,  ubi  istam,  quae  caput  laeserit  vim, 
non  simul  hepar  commovisse  patet,  quo  accedit, 
quod  abscessus  etiam  observantur  in  cerebri 
affectionibus,  ex  causa  tantum  interna  profectis, 
e.  c.  in  meningitide  chronica. 

Cerebrum,  commune  omnium  organorum  cen- 
trum , systemate  nervorum  cum  illis  jungitur. 
Hinc  cerebri  laesioni  ceterorum  laesio  adnecti- 
tur,  qua  vi  omnium  fortissime  hepar  corripitur. 
Testes  sunt  hepatis  functiones,  quas  post  animi 
affectus  deprimentes  vel  excitantes  observamus 
turbatas,  turbatas  ex  sanguinis  ad  cerebrum  af- 
fluxu,  turbatas  in  encephalitide  atque  in  morbis 
cerebri  organicis.  Vice  versa  ex  causis  hepar 
protopathice  afficientibus  cerebri  saepissime  vi- 
demus morbos  orientes.  Ex  rebus,  quarum  men- 
tionem injecimus,  consensum  quendam  cerebri 
,cum  hepate  non  satis  exploratum,  sed  majorem 
quam  cum  reliquis  organis  existere  patet,  qui 
solus  alienationes  illas  hepatis,  laesionibus  ce- 
rebri provocatas,  quodammodo  dilucidare  valeat. 

Consensus  ille  non  ad  ipsum  cerebrum  tantum 
pertingit,  sed  etiain  ad  integumenta  cerebri  ex- 
terna, nec  non  interna.  Hunc  per  consensum 

laeso  capite  irritatio  nascitur  hepatis,  cujus  su~ 

■ ✓ 

perstes  causa  hepatitidi  ansam  praebet;  quae 
ni, si  solvitur,  in  suppurationem  abiens  abscessus 
hepatis  gignit. 

DIAGNOSIS.  / 

Certam  abscessuum  hepatis  orientium  diagno- 
sin constituere,  arduum  est,  illorum  praesertim, 
qui  vulneribus  capitis  superveniunt,  propterea 
quod  paulatim  oriuntur  signisque  manifestis  so- 
lent carere.  Quo  fit,  ut  in  cadaveribus  capite 
laesorum  saepius  occurrant,  in  quibus  ne^  quidem 
suspecti  fuerint.  Jam  Bertrandi  refert:  Hu- 
jusmodi abscessuum  historiae,  quae  a chirurgis 
traduntur,  nusquam  ita  sunt  descriptae,  vehit 
morbus  fuerit  praevisus,  e cadaveribus  omnes 
sunt  depromptae  ideoque  curationes  desiderantur. 

Saepissime  obvii  sunt  in  capitis  vulneribus 
suppurantibus,  quae  cum  commotione  cerebri 
erant  conjuncta,  nec  vero  desiderantur  post  ce- 
rebri commotiones,  in  quibus  neque  integumen- 
torum laesio  patuit  ulla,  neque  encephalitis,  ne- 
que meningitis  supervenit,  in  utroque  hepatis 

lobulo  occurrunt,  saepius  tamen  in  dextro,  quam 
in  sinistro.  Temporis  terminus,  quo  abscessus 
post  capitis  laesiones  in  hepate  gignitur,  valde 
differt.  Hoc  in  negotio  natura  modo  lente,  modo 
festinanter  procedit.  Nunc  intra  nonnullos  die», 
nunc  intra  aliquot  menses  debitum  assequitur 
finem,  quandoque  demum  post  plures  terminum 
attingit  annos.  Non  rarae  sunt  medicorum  ob- 
servationes, quae  hoc  luculenter  testantur. 

Abscessum  hepatis  formatum  iri,  suspicabe- 
ris, si  paullo  post  illatam  laesionem  molimina 
gastrica  superveniunt,  quae,  etsi  mitius,  confecta 
jam  vulneris  cicatrice,  persistunt.  Inflammatio- 
nis, hisce  semper  abscessibus  antecedentis,  chro- 
nicus solet  esse  decursus,  et  tunc  interna  setn- 
per  hepatis  substantia  offensa  est.  Plerumque 
tam  occulte  prorepit,  ut  per  exitum  demum,  quando 
magna  organi  pai*s  jam  destructa  est;,  noscatur 
inflammatio.  Illam  adesse  suspicaberis,,  cum  hy- 
pochondrium tensum  est  et,  si  manu  fortius  pres- 
seris, dolarem  sentit  aegrotus,  facies  pallet,  se- 
des irregulares,  pulsus  frequentior  est  et  duriu- 
sculus; deesse  hepatitidein  signis  illis  deficien- 
tibus, minime  colligere  possumus.  Sin  hepatitis 
laesum  caput  excipiens  acutius  decurrit:  super- 
ficies et  integumenta  inflammata  esse,  conjicien- 

dum  est;  membranarum  enim  inflammatio  gene- 
ratim  majorem  dolorem  et  reliqua  inflammationis 
symptomata  multo  graviora,  quam  parenchyma- 
tis inflammatio  offert,  atque  si  transit  in  suppu- 
rationem, hanc  ad  alterutram  visceris  faciem,  vel 
extremos  limbos  pertinere,  multis  compertum  ha- 
bemus observationibus.  Percipit  aegrotus  dolo- 
rem continuum,  pungentem,  saepiusque  acerrimum 
uni  quasi  hypochondrii  dextri  puncto  infixum, 
interdum  ad  scapulam  dextram  provectum,  hy- 
pochondriaca regio  dextra  admodum  sensibilis 
est,  crebro  tumida.  Accedit  febris  inflammato- 
ria, quae,  prout  superiori  aut  inferiori  visceris 
faciei  insidet  inflammatio,  differentia  offert  mo- 
limina. 

Si  per  anteriorem  et  superiorem  faciem  inflam- 
matio diffunditur,  pneumoniae  vel  pleuritidis  si- 
gna ad  symptomata  supra  enumerata  accedunt; 
sin  vero  inferior  hepatis  pars  magis  est  affecta, 
signa  functionis  jecinoris  laesae  observantur, 
quae  morbi  quasi  imaginem  eo  magis  turbant, 
quod  hoc  in  casu  dolor  inflammationis  obtusior, 
largius  diffusus  est  et  gibo  potuque  magis  quam 
tactu  augetur,  simulque  praecordia  magis  tensa 
reperiuntur. 

Hepatitidem  transiisse  in  suppurationem,  signa 

haec  indicare  dicuntur:  ingratus  calor  et  gravi- 
tatis in  hypochondrio  dextro  sensus,  sitis  inex- 
plebilis, dyspnoea,  nunc  sudor  nunc  horripilatio, 
exacerbationes  vespertinae , palmarum  aestus, 
somnus  inquietus,  cutis  flavescens,  turbida  urina, 
faeces  vel  albidae  vel  putridae,  cruentae,  durae 
vel  peraquosae,  ciborum  omnino  nullus  appetitus, 
sapor  amarus.  Progrediente  malo  hypochondria 
acrius  convelli  tradunt  dolore  premente  ac  pul- 
sante, qui  hypochondrio  manibus  tacto  augeatur. 
Nonnunquam  tumorem  tactu  oculisque  percipi, 
simulque  aegrotum,  asthmate  et  anxietate  cru- 
ciatum, dextrum  tantum  in  latus  decumbere,  pul- 
sationem sentire  in  tumore,  qui,  maculis  rosa- 
ceis subinde  obsitus,  vel  aliis  abscessus  foras 
prodituri  signis  distinctus,  fluctuationem  sensim 
afferat. 

Signa  illa  omnia  quantopere  sint  fallacia, 
nemo  erit,  qui  non  intelligat.  Partiin  omnino 
desiderantur  in  hepatis  abscessu  sat  magno, 
partim  si  adsunt,  longe  alium  comitari  possunt 
morbum,  quam  hepatis  abscessum  et  magno  certe 
in  numero  morborum  occurrunt.  Signa  hepatis 
abscessus  longe  alia  evadunt,  prout  in  facie  ex- 
terna appareat  vel  in  substantia  ipsa.  Alia  exi- 
stunt  signa,  si  abscessus  extrorsum  per  integu- 

menta  abdominis  tendit,  alia  si  ad  pectus  trans- 
greditur, alia  si  rumpitur  in  cavum  abdominis, 
alia  si  in  tractum  intestinalem  aperitur,  alia  si 
omnino  non  rumpitur,  sed  in  hepate  ad  mortem 
usque  residet. 

Si  in  facie  hepatis  superiore  vel  inferiore 
formatur,  plerumque  signa,  quae  supra  comme- 
morata sunt , inflammatoria  antecedunt.  Jam 
transire  inflammationem  in  suppurationem,  colli- 
gere quodammodo  poteris,  si  aegrotus  de  gra- 
vitatis in  hypochondrio  dextro  conqueritur  sen- 
su ingrato,  jam  febris  accedit  suppuratoria,  om- 
niaque  supra  nominata  signa  inflammatoria  au- 
gentur. Satis  certam  diagnosin  plerumque  tunc 
demum  stabilire  licebit,  si  abscessus  vel  in  ca- 
vum ventris,  vel  thoracis,  vel  in  intestina  alia 
effunditur,  vel  extrorsum  aperitur. 

Si  per  parietes  abdominis  pus  penetrat,  cu- 
tis quaedam  illo  in  loco  animadvertitur  visciditas; 

N 

et  si  largior  abscessus,  costae  inferiores  promi- 
nent, quin  fluctuationes  tactu  percipi  possunt. 
Pulsationem  aegrotus  sentit  in  loco  affecto,  in 
neutrum  latus  potest  decumbere  et  situ  dorsali 
maxime  sublevatur.  Longius  progressa  suppu- 
ratione, ingentes  per  noctem  sudores  solent  su- 
pervenire. Non  semper  infra  costas  spurias  pus 


19 


evadit,  nonnunquam,  libi  hepar  et  diaphragma 
inter  se  coaluerant,  per  diaphragma  et  mqsculos 
intercostales  effusum,  ita  abscedit,  ut  inter  ipsas 
costas  spurias  tumor  appareat. 

Quod  si  in  cavum  abdominis  abscessus  ape- 
ritur, quod  fieri  solet  inde  a concava  ejus  parte 
nec  raro  post  commotionem  aliquam  corporis: 
aegrotus  saepius  pus  erumpens  in  cavum  illud 
profundi  sentit;  quod  quo  citius  evacuatur,  eo 
ocius  ascites  purulentus,  vel  peritonitis  inde  orta, 
vitam  exstinguit. 

Nonnunquam  pus,  aut  per  corrosum  quendam 
intestinorum  parietem,  aut  per  ductum  choledo- 
chum in  tractum  intestinalem  effunditur;  tunc  pus 
foetidum  cum  dysphagia,  colica,  diarrhoea,  te- 
nesmo et  quae  sunt  reliqua,  aut  per  os  aut  per 
anum  evacuatur,  prout  in  partem  superiorem  aut 
inferiorem  tractus  intestinalis  effusum  est. 

Singulari  itinere  pus  quoque  ab  hepate  per 
canales  vel  ad  umbilicum,  vel  ad  lienem,  vel 
ad  femora^  musculosve  abdominis  ac  lumborum, 
vel  ad  vesicam  urinariam  deduci  potest. 

Ex  concretione  hepatis  cum  diaphragmate  et 
diaphragmatis  cum  pulmonibus  interdum  fieri  pot- 
est, ut  pus , ab  una  ad  alteram  partem  delatum, 
si  abscessus  in  superficie  superiore  posteriore 

hepatis  sedem  habebat,  tussi  simul  cum  sputis 
ejiciatur.  Similem  casum  allegat  Morand  (1), 
quo  aegrotus  tussi  quotidie  inultum  puris  ejicie- 
bat. Praeter  omnem  exspectationem,  magno 
dorsi  dolore  exorto,  inter  tertiam  et  quartam 
costam  spuriam  fluctuatio  apparuit.  Quo  loco 
ferro  triquetro  percusso,  magna  puris  copia  ef- 
fluxit. Quibusdam  diebus  post  aegrotus  mor- 
tuus secatus  est.  Omnes  adstantes  mirati  sunt, 
puris  fontem  non  in  pulmonibus  sed  in  jecore 
latuisse,  et  ad  pectus  viam  sibi  parasse.  Si- 
mile quid  narrant  Lentin  (2),  Richerz  (3), 
Clarke(4)  et  Hautesierk  (5). 

Abscessui  in  ipsa  hepatis  substantia  .orto, 
quod  plerumque  post  capitis  laesiones  observa- 
tur, maximam  partem  inflammatio  hepatis  chro- 
nica antecedit.  Tempore  procedente  ad  con- 
cavam hepatis  superficiem,  magna  cum  destru- 

(1)  MorancPs  vermiscbte  cbirurgischc  Schriftcn, 
a.  d.  Fr.  v.  Plattner.  Leipzig  1776.  p.  312. 

(2)  Beobacbtungen  einiger  Krankheiten.  1774.  p.  93. 

(3)  Observatae  viscerum  abdominalium  labis  brevis 
. epicrisis.  Lcid.  1757.  in  v.  II  ali  er  s Beitriigen  zur  Be- 

forderung  der  Gescbicbte  undlleilung  der  Krankheiten, 
in  Auszug  gcbracht  v.  Crell.  Bd.  6.  p.  48. 

(4)  On  the  diseases  in  long  voyages  to  hot  Coun- 
tries  p.  267. 

(5)  JRcc.  d’observat.  de  Medicine.  T.  II.  p.  329. 

ctione  hepatis  conjunctus,  progreditur,  neque 
fluctuationem , neque  dolorem  acutum  prae  se 
ferens.  Diagnosis  morbi  igitur  admodum  diffi- 
cilis est  ac  dubia.  Modo  dolor  obtusus  ac  pon- 
deri incumbenti  similis  sensus  adest,  de  quo 
aeger  queritur,  modo  horum  omnino  nihil  appa- 
ret, et  abscessus  tacite,  aegroto  et  medico  in- 
sciis, radices  suas  agit.  Priusquam  vacuefit 
abscessus,  febris  plerumque  lenta  rapit  aegro- 
tum. Nec  non  accidit,  ut  abscessum  vel  in  ca- 
vum abdominis,  vel  in  intestinum  aliquod  effusum 
signa  supra  dicta  subsequantur. 

PROGNOSIS. 

Prognosis  plerumque  dubia  est,  ad  malam 
vergens.  Cum,  abscessum  fere  semper  lente  ac 
sensim  ex  ima  hepatis  substantia  procreatum 
jam  latius,  priusquam  cognoscatur,  organum  de- 
struxisse, nobiscum  reputamus,  magis  ambiguam 
prognosin  opinabimur.  Pro  certo,  experientia 
omnis  aevi  teste,  haberi  potest,  ita  affectos  ae- 
grotos maximam  partem  interire.  Si  pus  ex- 
trorsum  vergit,  quod  raro  accidit,  aliquantum,  si 

introrsum,  parum  vel  nihil  sperare  licebit,  simili 

• • 

modo  sudores  nocturni  cum  febri  lenta  et  viri- 
bus admodum  exhaustis  infaustum  portendunt 

exitum.  Ex  diverso  quoque  puris  colore  pro- 
gnosticon  desumere  possumus,  plures  enim  ae- 
grotos cum  pure  albido  convalescere,  nullos 
vero  cum  pure  griseC,  subfusco  aut  faecibus  si- 
mili, apud  scriptores  legimus.  Hippocrates (1), 
jam  dixit:  Qui  hepatis  abscessu  laborant,  nun- 
quam, nisi  pus  albidum  et  purum  fluit,  convale- 
scunt; membrana  enim  his  conditum  pus  est; 
si  vero  pus  depravatum,  griseum,  luteum,  san- 
guine mixtum  fluit,  pereunt.  Ubi  enim  bona 
suppuratio  fit,  commentatus  est  Cl.  Swieten, 
in  uno  loco  circumscripto  pus  colligitur : et  forte 
hoc  tunc  imprimis  fit,  quando  circa  exteriorem 
hepatis  convexam  partem  vomica  haeret,  per 
externam  hepatis  membranam  coercita,  et  tecta. 
Ubi  vero  in  intima  substantia  hepatis  abscessus 
fit,  tunc  in  faeci  similem  putrilaginem  omnia  con- 
vertuntur et  nulla  spes  superest.  Bertrandi  (2) 
vero  ita  intelligendum  esse  censet,  ut  alterum 
neque  semper  bonum,  neque  alterum  perpetuo 
sit  lethale.  Simul  casus  aliquot  morborum 
refert  haec  probantes.  Abscessus  intror- 
sum ruptus,  cujus  pus  in  abdominis  vel  thoracis 
cavitatem  effunditur,  exitialis  est;  si  in  tractum 
intestinalem  effusus  diarrhoeam  efficit  purulentam 

(1)  Aphorism.  45.  Scct.  7. 

'(2)  M£m.  de  l’Acad6mie  Royalc  de  Chirurg.  T.  III. 


23 

v ( 

vel  emesin  purulentam  ? de  recuperanda  salute 
parum  fausti  praenuntiari  potest.  Talis  pure 
refertus  alvi  fluxus  semper  ambiguus  est  atque 
periculosus,  alii  exinde  convalescunt,  alii  per- 
eunt. Magnam  futurae  salutis  spem  affert  li- 
berior, aperto  extrorsum  abscessu,  puris  effluxus 
cum  illaesis  ac  bene  procedentibus  corporis  fun- 
ctionibus: vires  nempe  si  manent,  neque  ex 
quotidiana  humorum  jactura  magnopere  debili- 
tantur, si  ciborum  appetitus  cum  bona  digestione 
praesto  est,  et  pulsus  ab  omni  febri  alienus  in 
statu  naturali  persistit.  Saepius  abscessus  fo- 
ras evadunt,  et  nisi  facilis  pus  evacuandi  datur  po- 
testas, largius  diffusi  magnas  in  jecinoris  paren- 
chymate destructiones , novas  inflammationes, 
fistulas,  costarum  cariem,  febrem  hecticam,  phthi- 
sin,  hydropem  provocant.  Nihilo  secius  naturae 
ope  et  curatione  apta  convalescere  potest  ae- 
grotus, imprimis  cum  diathesis  morbosa  nulla  ad- 
est, cum  abscessus  locus  ad  evacuationem  exter- 
nus idoneus  est,  ut  chirurgi  manibus  aditum 
concedat. 

CURATIO. 

Pathologiae  est,  hepatis  abscessus  quominus 
oriatur,  prohibere,  plerumque  tamen  nihil  valet, 
quia  inflammatio  antecedens  nullis  signis  mani- 

festa  irruere  solet..  Quare  si  serotina  est  pro- 
phylaxis,  ulteriores  abscessus  progressus  quam 
fortissime  arceri  oportet.  Medelam,  quae  ad 
vitandam  hujus  visceris  suppurationem  respondeat, 
hic  in  medium  proferre,  abest  a dissertationis 
liujus  proposito.  Mitto  illam,  velut  a nostro  con- 
silio alienam,  ad  abscessum  ipsum  curandum 
gradum  facturus. 

E subjectivis  et  objectivis  signis  si  hepatis 
abscessum  exstare  conjeceris,  indicatio  offertur, 
abscessus  ne  ultra  progrediatur,  cavendi,  seque- 
las, quas  allaturus  est,  evitandi,  purique  exitum 
parandi.  Proderit  ergo  antiphlogosis , pro  viri- 
bus ceterisque,  quae  accedunt,  rationibus  insti- 
tuenda, et  derivatio;  quem  in  finem  applicentur 
hirudines,  cucurbitulae  cruentae,  vesicatoria,  me- 
dicamina leniter  purgantia,  emulsiones,  serum 
lactis,  et  mercurialia,  hoc  in  malo  specifica. 
Provectiori  tamen  morbo,  remedia  ista  noxia  erunt; 
tunc  vero  praeter  diaetam  roborantem  ac  nu- 
trientem, China,  acida,  aqua  calcis  lacte  remixta, 
lichen  islandicus,  extracta  saponata  cet.  qua- 
drant. Puris  focus  si  in  concava  parte  sedet, 
ab  arte  nil  auxilii  exspectari  potest.  Plerumque 
in  cavitatem  abdominis  abscessus  rumpitur  exi- 
tusque lethalis  est.  Quae  modo  adsunt,  vitae 

elongandae  indicationibus  satisfiat.  Prolongari 
enim,  cum  in  cavum  abdominis  pus  effluxerit, 
non  servari  vita  potest  paracenthesi  abdominis  a 
Bell  collaudata.  Phaenomena  in  morbi  decursu 
apparentia  secundum  therapiae  generalis  princi- 
pia curentur. 

Quandoque  accidit,  ut,  si  saccus  purulentus 
cum  intestino  quodam  contiguus  sit,  pus  ad  hanc 
partem  perforet,  et  per  anum  procedente  tem- 
pore exeat.  Plerumque  diarrhoea  pure  mixta 
hinc  oritur,  qua  aegrotus  levatur.  Proinde  na- 
turae negotio  clysmatibus  ex  herbis  emollienti- 
bus aut  antisepticis,  ex  infuso  corticis  Peruviani, 
aut  florum  Chamomillae  paratis,  succurrere  con- 
venit. Itidem  magno  cum  emolumento  interne 
cortex  Peruvianus,  victus  potusque  nutriens  ad- 
hibetur. Si  febris  lenta  et  sudores  nocturni  iis 
diminuuntur,  ciborum  appetitus  cum  viribus  redit, 
spes  est  fore,  ut  aeger  ex  hoc  desperato  morbo 
sensim  convalescat  Sin  contrarium  accidit  et 
corpus  in  dies  macrescit,  de  aegroto  conclama- 
tum est.  Insuper  experientia  edocti  scimus,  ma- 
jorem aegrorum  partem  hoc  malo  interire,  mino- 
rem incolumem  reddi. 

Simili  ratione  dubius  atque  incertus  est  exi- 
tus, si  pus  ad  pulmones  viam  sibi  paravit  ac  pei 
sputa  et  tussim  rejicitur.  In  hoc  gravi  casu  ad 

naturain  levandam  parum  auxilii  afferri  potest. 
Alimenta  blanda,  nutrientia,  cum  medicamentis 
tonicis  atque  expectorationem  promoventibus  jun- 
cta, unice  hic  locum  habere  atque  totam  medici 
curationem  absolvere  videntur.  Longe  prosper- 
rimum abscessu  arte  aperto  successum  assequi- 
mur. Quicunque  abscessus  cultro  aditum  permit- 
tunt, itaque  qui  hepatis  faciei  superiori  vel  mar- 
gini anteriori  posteriorive , vel  adeo  parti  con- 
vexitatis anteriori  inhaerent,  hanc  operationem 
patiuntur,  praesertim  cum  nullum  aliud  remedium 
tam  faustum  eventum  parare,  et  laesionem  he- 
pati inflictam  nihil  detrimenti  ferre,  experientia  , 
doceat.  Jecinoris  enim  substantia,  dum  in  loco 
abscedente  foras  attenuat,  magnum  per  ambitum 
cum  peritonaeo  coalescit,  puris  in  abdomen  effu- 
sionem impedit.  Quare,  ubi  primum  suppuratio- 
nem sursum  tendere  ex  fluctuatione  ac  tumore 
noveris,  operatio  instituatur,  ne  fistulae  sinusque 
formentur,  ne  forte  jecur  adhaerens  a perito- 
naeo revellatur,  neve  introrsum  effluat  pus,  quod 

quidem  praematura  operatione  multo  est  infestius. 
Hanc  ob  causam  remediis  ad  abscessum  matu- 
randum laudatis  parca  tantum  brevisque  applica- 
tio concedenda  est.  Etiamsi  accidat,  ut  satis 
alta  incisio  abscessum  non  tangat,  tamen  opera 
non  perdita  est,  neque  detrimenti  aliquid  in  ae- 


grum  exinde  redundat.  Puri  via  hae  incisione 
paratur  et  plerumque  paulo  post  in  vulnere  illud 
in  conspectum  venit.  Abscessus  apertura  parva 
tunc  statim  dilatetur,  ut  puri  liberior  exitus  pa- 
teat. Ne  situs  adversus  humorum  effluxui  ob- 
sit, in  latus  dextrum  decumbat  aeger.  Deinde 
in  cavum  abscessus  bis  quotidie  fiant  injectiones, 
ex  herbis  emollientibus  paratae  atque  ex  iisdem 
superaddantur  cataplasmata. 

Abscessus  hepatici,  ne  debito  maturius  obii— 
teretur,  satis  profunda  fiat  satisque  ampla  aper- 
tura; ne  vero  nimis  longe  pateat,  quippe  quo 
modo  cystae  fines  transgressus,  extravasatis  in 
abdomine  purulentis  ac  fistulis  daret  ansam,  vel 
intestina,  vesiculam  felleam  cet.  offenderet.  Per- 
magni abscessus,  quos  subito  evacuari  non  licet, 
acu  triquetra  vel  solum  pungantur,  vel  insuper 
ita  dilatentur,  ut  pro  ceteris,  quae  accedunt,  ra- 
tionibus incisura  aut  transversa  aut  longitudina- 
lis aut  T formis  fiat  et  arteriae  epigastricae  laesio 
caveatur.  Si  ex  hepatis  abscessu  majore  multi 
efFunduntur  humores  iudeque  aegrorum  vires  ma- 
gnopere franguntur,  tam  ad  bona  atque  apta  nu- 
trimenta quam  ad  tonica  ac  vini  vitalem  susti- 
nentia remedia  interna  medico  est  confugiendum. 
Ratione  igitur  victus  omnia  mucilaginosa,  gela- 
tinosa^ farinacea  ac  modicus  vini  generosi  ac  ce- 

revisiae  usus  conveniunt.  Quod  ad  medicamina 
cortex  Peruvianus,  CJiina  atque  acidum  sulphu- 
ricum  aqua  dilutum  reliquis  palmam  praeripiunt. 
Sub  magno  puris  effluxu  vulnus  saepius  per  diem 
deligandum  est,  imprimis  tempore  aestivo,  quo 
humores  effusi  magis  ad  putredinem  vergunt. 
Sub  liac  medendi  methodo,  nisi  cum  aliis  malis 
complicatus  sit  hepatis  abscessus,  adjuvante  na- 
tura medicatrice,  saepius  ad  perfectam  adducitur 
sanitatem. 

Ubicunque  dubitas,  an  abscessus  superficies 
cum  peritonaeo  coaluerit  atque  ubi  certior  reddi 
de  apostematis  sede  non  potes:  operatione  illa, 
quam  Graves  (1)  optime  sibi  successisse  prae- 
dicat, pro  tutissimo  refugio  uteris,  ita  quidem, 
ut  profunda  incisura  juxta  tumoris  directionem 
per  musculos  abdominales,  si  qua  poterit,  ad  li- 
neas duas  a peritonaeo  instituatur,  eoque  puris 
effluxus  foras  promoveatur. 

MORBI  HISTORIA. 

J.  R.,  sutor,  triginta  annos  natus,  die  vice- 
simo mensis  Septembris  anui  MDCCCXXXVI. 
in  nosocomium  caritatis  receptus,  de  dolore  ob- 
tuso regionis  cardiacae  versus  hypochondrium 
dextrum  conquerebatur,  quo  jam  plures  per  heb- 
domades sese  laborare  dicebat.  Novissimis  ta- 

(1)  Froricp’s  Notizen,  Bd.  XVII.  No.  364. 

mei»  temporibus  malum  admodum  increvisse  si- 
rnulque  se  in  dies  magis  macrescere  retulit.  Pars 
dolens  parum  eminebat,  cutis  nec  discolor  erat 
neque  sub  integumentis  abdominis  iniquitates 
quaedam  animadvertebantur.  Hepar  majus  so- 
lito percipiebatur.  Dolor  ille  hypochondrio  ma- 
nibus fortius  tacto  paulisper  augebatur.  Alvus 
erat  obstructa,  excreta  normalia,  pulsus  parvus, 
tensus,  non  multum  acceleratus.  Lingua  muco 
albido  flavescente  obtecta,  sapor  nullus,  ciborum 
nullus  appetitus.  Vires  fractae  atque  animus  de- 
pressus. De  causa  morbi  interrogatus  haec  re- 
ferebat: sese  optima  semper  valetudine  gavisum 
esse  usque  ad  quartum  abhinc  mensem.  Illo 
tempore  occipitis  vulnere  se  esse  affectum, 
cui  supervenerit  erysipelas  capitis.  Emetico 
accepto  multa  sese  per  os  et  alvum  ejecisse, 
quo  facto  in  statum  meliorem  res  abierit.  Vul- 
nus capitis  intra  quatuor  hebdomades  quidem  sa- 
natum, se  ipsum  vero  nunquam  pristina  valetu- 
dine esse  gavisum. 

Vulnus  ipsum  sanatum  apparuit,  os  in  loco 
illo  paulisper  prominens.  De  affectionibus  ca- 
pitis  aeger  non  est  conquestus. 

Praescribebatur:  Infus.  rad.  Kliei  5v  (5\j) 
Tartar.  Stibiat.  gr.  j Extract.  faraxac.  sili- 
Omni  bihorio  cochlear  majus. 

Status  aegroti  cum  inde  non  levaretur,  febris- 
que lenta  appareret:  Inf.  calami  cum  acido  mu- 
riatico porrigebatur.  Dolores  cum  paulo  post 
vebeinentiores  existerent,  cucurbitulae  cruentae 
applicatae  sunt,  quae  quidem  levaminis  aliquid 
tulere  aegroto,  sed  pro  dolor!  in  breve  tantum 
tempus.  Viribus  maxime  exhaustis,  aegrotus  die 
vicesimo  sexto  mensis  Octobris  diem  obiit  su- 
premum. 


SECTIO  CADAVERIS 

triginta  sex  horas  post  mortem  instituta  est. 
4n  cranii  cavitate  anomali  nihil  inveniebatur,  nec 
illo  in  loco,  ubi  vulnus  tulerat  aegrotus.  Os  ubi- 
que illaesum.  Simili  modo  et  in  pectoris  cavi- 
tate nihil'  occurrit  praeter  naturam,  nisi  quod  ad- 
haesiones quaedam  pleurae  costalis  cum  pulmo- 
nali obviae  erant.  Et  organa  abdominis  primo 
adspectu  sana  apparuerunt,  mox  vero  cum  he- 
par attolleretur,  causa  morbi  sat  luculenter  cer- 
nebatur. Erat  illud  maxime  adauctum,  praeser- 
tim lobulus  dexter,  in  cujus  inferiore  facie  ab- 
scessus apparuit  magnitudine  ovi  anserini,  quo 
inciso  magna  puris  copia  effluxit.  Concretiones 
hepatis  cum  partibus  prope  adjacentibus  nusquam 
apparuere.  Hepate  discisso,  magna  ejus  pars, 
praesertim  ad  convexam  et  dextram  partem,  de- 

structa  apparuit  et  substantia  ipsa,  abscessui  ad- 
jacens, in  massam  vis  eidam,  mollem,  coloris  vio- 
laceo-fusci,  transmutata. 


VITA. 


Ego  Ernestus  Ludovicus  Schcnk,  a.  MDCCCXlI. 
die  x.  mensis  Septembris  Knippelsdorpii,  provinciae  Sa- 
xoniac  pago,  natus  sum,  patre  optimo  Joanne  Augusto 
Schenk,  verbi  divini  apud  Stolzenhainenses  ministro, 
matre  dilectissima  Carolota  e gente  Wahn,  quibus 
parentibus  adhuc  salvis  gaudeo;  confessioni  cvangelicae 
addictus  sum.  Primis  literarum  elementis  a patre  im- 
butus , quarto  decimo  vitae  anno  gymnasium  adii  Viter 
bergense,  ibique  per  sex  annos  ad  eas  incubui  literas, 
quae  ad  studia  academica  viam  muniunt.  A.  mdcccxxxii. 
mense  Septembri,  testimonio  maturitatis  instructus,  in- 
ter numerum  civium  instituti  Friderici  Guilelmi  medico- 
chirurgici  receptus,  per  quadriennium  studiis  medicis  et 
chirurgicis  operam  navavi,  virosque  illustrissimos  et  ce- 
leberrimos audivi:  Cei.  Wolff  de  hodegetice,  logice  et 
psycbologia ; 111.  Link  de  botanice,  historia  naturali  et 
toxicologia;  Cei.  Turtc  de  physice,  chemia  et  pharma- 
cia;  111.  Sclilemm  de  osteologia,  anatomia  organorum 
sensuum,  splanchnologia,  syndesmologia  et  anatomia  uni- 
versa. Artem  cadavera  rite  dissecandi  111.  Mucii  er  una 
cum  111.  S chle mm  me  docuerunt.  Porro  frequentavi 
praelectiones  Cei.  Eck  de  physiologia;  111.  Mueller  de 
physiologia;  111.  Fr.  Hufcland  de  pathologia  generali, 
semiotice,  therapia  tam  generali  quam  speciali;  III.  Ilorn 
de  pathologia  speciali,  de  morbis  mentis  et  de  syphilide; 
I1L.  Osann  de  materia  medica  et  de  auxilio  in  repenti- 
nis vitae  periculis  ferendo;  Cei.  Casper  de  arte  mi- 
mulas medicas  concinnandi;»  Ccl.  It  luge  dc  arte  fascias 
applicandi,  de  chirurgia  generali,  de  ossium  fracturis  et 
luxationibus,  de  arte  obstetricia,  dc  akiurgia  e < o op  i 
thalmiatrice.  III.  II  eck  er  mihi  Celsi  de  medicina  h- 

bros  et  Burserii  institutiones  interpretatus  est.  Exer- 
citationibus clinicis  medicis  interfui  ducibus  Beat.  Bar- 
tels,  Cei.  Trucstedt  et  Ccl.  Wolff;  chirurgicis  duce 
111.  Rustj  chirurgicis  et  ophthalmiatricis  duce  111.  de 
Graefe;  ophthalmiatricis  duce  111.  Juengkcn  nec  de- 
fui exercitationibus  practicis  ad  medicinam  forensem  per- 
tinentibus 111.  Wagner.  Denique  praelectiones  ad  me- 
dicinam veterinariam  spectantes  frequentavi:  de  anato- 
mia  animalium  domesticorum  Ccl.  Gurlt;  de  morbis 
cpizooticis  et  de  zoodiaeta  Cei.  Reckleben;  de  equi 
lineamentis  externis  Beat.  Naumann;  nec  non  de  equi 
morborum  curatione  institutiones  clinicas  Cei.  Hertwig 
me  frequentasse,  laete  fateor. 

Omnibus  his  viris  honoratissimis  maximas,  quas  pos- 
sum, gratias  habeo  semperque  habebo. 

Quadrienni  studiorum  cursu  peracto,  medici  inferio- 
ris munus  in  nosocomio  caritatis  suscepi  atque  per  an- 
num functus  sum , quo  facto  medici  militaris  inferioris 
officia  in  cohorte  vicesimae  sextae  cliiliadis  copiarum  pe- 
destrium, in  qua  medicus  primarius  est  Cei.  Dr.  Lemke, 
persolvo. 

Jam  vero  tentaminibus,  et  philosophico  et  medico, 
nec  non  examine  rigoroso  coram  gratioso  medicorum  or- 
dine rite  superatis,  spero  fore,  ut,  dissertatione  thesi- 
busque  publice  defensis,  summi  in  medicina  et  chirur- 
gia honores  in  me  conferantur. 


THESES. 


1.  Auscultatio  certissima  nobis  praebet  signa  tam  mor 
horum  pectoris,  quam  graviditatis. 

2.  Incisiones  capsularum  articularium  majores,  multo 
utiliores  minoribus,  saepius  membrum  servant. 

3.  In  scirrho  mammarum  exstirpatio  omnibus  reliquis 
medicamentis  anteponenda. 

4.  Febrem  convulsioni  supervenire  melius  est,  quam  fe- 
bri convulsionem. 

5.  Antiphlogosis  in  morbis*  syphiliticis  nec  praeferenda 
mercurio,  nec  mercurius  antiphlogosi. 

\ ----- 


